Riverina rivularis

Riverina rivularis est species rhodophytorum, quae in aquis dulcibus vivit et toto in mundo invenitur.

 Descriptio 
Thallus saxis arctissime adnascens, crustosus, maculas rubras efformans, e filis cellularum verticalibus consistens, sporangiis omnino carens.Agardh, Iacobus Georgius (1852) [Species algarum, vol. 2, pars 2:] Species, genera et ordines Floridearum, seu descriptiones succintae specierum quibus Floridearum classis constituitur. 337–720 pp. Lundae : C. W. K. Gleerup ; Lipsiae : apud T. O. Weigel ; Parisiis : apud Masson ; Londini : apud W. Pamplin. Riverina rivularis in fluviis et torrentibus vivit, locis umbrosis.Starmach, Carolus (1952) The reproduction of the freshwater Rhodophyceae Hildenbrandia rivularis (Liebm.) J.Ag. [Polonice, cum summario Anglico] Acta Societatis Botanicorum Poloniae, 21 (3): 447–474.

A speciebus cognatis praesertim cellulis minoribus recedit.Nan Fang-Ru, Feng Jia, Lu Jun-Ping, Liu Qi & Xie Shu-Lian (2017) Hildenbrandia jigongshanensis (Hildenbrandiaceae, Rhodophyta), a new freshwater species described from Jigongshan Mountain, China. Phytotaxa, 292 (3): 243–252.

Reproductio huius speciei tantummodo vegetativa est: in aliquibus locis superficiei thalli fili cellularum crassiores pallescentesque fiunt: quae aggregationes (gemmae nuncupatae) a thallo separantur, posteaque ab aqua in alium locum translatae, saxo agglutinantur et thallum novum efformant. Hunc modum reproductionis primus Carolus Starmach elucidavit.

 Nomenclatura 
Species haec primo ut Erythroclathrus rivularis a Frederico Liebmann descripta est,Liebman, F. (1838) Om et nyt genus Erythroclathrus af algernes familie. Naturhistorisk Tidsskrift, 2 (1): 169–175. post haud multos annos autem a Iacobo Georgio Agardh in genus Hildenbrandiam translata, deinde sub nomine Hildenbrandiae rivularis notissima permansit. Anno 2024 species Hildenbrandiae in aquis dulcibus viventes, inter quas et H. rivularis, in Riverinam genus novum translatae sunt.Vieira, C., Brooks, C.M., Akita, S., Kim, M.S. & Saunders, G.W. (2024) Of sea, rivers and symbiosis: Diversity, systematics, biogeography and evolution of the deeply diverging florideophycean order Hildenbrandiales (Rhodophyta). Molecular Phylogenetics and Evolution, 197(108106): 1–15.

 Notae 

Categoria:Organismi aquatici
Categoria:Rhodophyta
Categoria:Species plantarum